[ca] L'arteritis de cèl·lules gegants és la vasculitis més freqüent en persones majors de 50 anys. Es classifica segons els criteris de Hunder (1990), essent la cefalea el símptoma més freqüent. L'afectació vascular s'ha estudiat de forma extensa amb diferents proves d'imatge i amb la biòpsia de l'artèria temporal, havent-se suggerit que existeixen dos subtipus de la malaltia. Es coneix que una proporció elevada de pacients presenta aortitis i que aquesta s'associa a una major dosi acumulada de corticoides i a un major risc d'aneurisma d'aorta toràcica. Per altra banda, l'afectació ocular constitueix la complicació més temuda en l'actualitat, ja que un cop instaurada no és reversible. L'objectiu d'aquest treball va ser identificar quins són els patrons de captació per PET/TC en el moment del diagnòstic de l'ACG d'acord amb la presència o absència de clínica isquèmica, incloent l'afectació ocular. A més, s'estudià quins eren els patrons clínics i histològics en aquesta cohort de pacients d'acord a la presència o absència d'aortitis en el PET/TC. En el primer estudi, realitzat amb una cohort de pacients amb ACG de nou diagnòstic, s'inclogueren 30 pacients i s'objectivà que els pacients amb clínica isquèmica presentaven una major proporció d'afectació d'artèries vertebrals (OR 5.0, IC 95%: 0.99 – 24.86, p=0.051). Aquests pacients, en canvi, presentaven una menor proporció d'afectació d'artèries de gran cabal, essent l'aortitis un factor protector tant per la clínica isquèmica, en global (OR 19.0, IC 95%: 2.79 – 127.97, p=0.001), com per la pèrdua de visió permanent (OR 10.67, IC 95%: 1.12 – 101.34, p=0.04). En aquesta cohort, la presència de símptomes isquèmics s'associà a patrons de PET/TC diferenciats (p=0.001). En el segon estudi es demostrà que els pacients amb aortitis eren més joves (69.9 anys vs. 83.7 anys, p=0.04) i presentaven menys freqüentment clínica isquèmica, incloent clínica ocular (25.0% en els pacients amb aortitis vs. 84.2% en els pacients sense aortitis, p=0.006). La presència de cèl·lules gegants multinucleades en la biòpsia de l'artèria temporal s'associà de forma independent a la presència d'aortitis en el PET/TC (OR 12.23, p=0.046). En el grup de pacients amb aortitis no s'objectivà halo en el Doppler d'artèria temporal en cap cas. Així, podem concloure que el PET/TC és una eina útil en el diagnòstic de l'ACG, que permet identificar dos patrons de captació vascular diferents d'acord a la presència o absència de clínica isquèmica al diagnòstic de l'ACG. Així mateix, la presència d'aortitis en el PET/TC s'associa amb la presencia de cèl·lules gegants multinucleades en la biòpsia.

[en] Giant cell arteritis is the most frequently diagnose vasculitis among patients older than 50 years. Classification is done by Hunder criteria (1990). Headache is the most frequent symptom. Vascular involvement has been extensively studied by imaging techniques, including temporal artery biopsy, suggesting the existence of two different clinical subsets of the disease. Evidence suggests that a high proportion of patients present with aortitis and that this situation is associated to a higher corticosteroid dose requirement and a higher risk of developing aortic aneurisms. Moreover, ocular involvement is the most feared complication nowadays as it is usually irreversible. The objective of this study was to identify different patterns of vascular involvement on PET/CT at GCA diagnosis according to the presence or absence of ischaemic manifestations at disease onset, including ocular involvement. Furthermore, we sought to describe clinical and histological patterns on TAB according to the presence or absence of aortitis in PET/CT. In the first study, performed with a cohort that comprised 30 patients with a newly diagnosed GCA, patients with ischaemic symptoms showed a higher proportion of vertebral involvement when compared to those patients without these symptoms (OR 5.0, CI 95%: 0.99 – 24.86, p=0.051). Patients with ischaemic manifestations showed a lower proportion of large vessel vasculitis, being aortitis a protector factor against ischaemic manifestations (OR 19.0, CI 95%: 2.79 – 127.97, p=0.001) and against permanent visual loss (OR 10.67, CI 95%: 1.12 – 101.34, p=0.04). In this cohort, the presence or absence of ischaemic symptoms was associated to different vascular patterns of PET/TC (p=0.001). In the second study we showed that patients with aortitis were younger (69.9 years vs. 83.7 years, p=0.04) and had less frequently ischaemic manifestations, including ocular involvement (25.0% of patients with aortitis vs. 84.2% of patients without aortitis, p=0.006). The presence of giant multinucleated cells on TAB was an independent risk factor for the presence of aortitis on PET/CT (OR 12.23, p=0.046). The halo sign was absent in patients with aortitis. We can conclude that PET/CT is a useful technique at GCA diagnosis that allows identifying two patterns of vascular involvement according to the presence or absence of ischaemic symptoms. When we compared PET/CT and TAB findings, we identified that aortitis was related to the presence of giant multinucleated cells.